CELEX: 32022D0669
Language: el
Date: 2022-04-21 00:00:00
Title: Απόφαση (ΚΕΠΠΑ) 2022/669 του Συμβουλίου της 21ης Απριλίου 2022 για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα λόγω της κατάστασης στη Μιανμάρ/Βιρμανία

22.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 121/45
               
            
         ΑΠΟΦΑΣΗ (ΚΕΠΠΑ) 2022/669 ΤΟΥ ΣΥΜΒΟΥΛΙΟΥ
         της 21ης Απριλίου 2022
         για την τροποποίηση της απόφασης 2013/184/ΚΕΠΠΑ σχετικά με περιοριστικά μέτρα λόγω της κατάστασης στη Μιανμάρ/Βιρμανία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 22 Απριλίου 2013, το Συμβούλιο εξέδωσε την απόφαση 2013/184/ΚΕΠΠΑ (1).
                  
               
                     (2)
                  
                  
                     Με βάση την επανεξέταση της απόφασης 2013/184/ΚΕΠΠΑ και δεδομένης της συνεχιζόμενης σοβαρής κατάστασης στη Μιανμάρ/Βιρμανία, συμπεριλαμβανομένων δράσεων που υπονομεύουν τη δημοκρατία και το κράτος δικαίου, καθώς και σοβαρών παραβιάσεων των ανθρωπίνων δικαιωμάτων, τα ισχύοντα περιοριστικά μέτρα θα πρέπει να ανανεωθούν έως τις 30 Απριλίου 2023.
                  
               
                     (3)
                  
                  
                     Με βάση τις επικαιροποιημένες πληροφορίες που ελήφθησαν, οι καταχωρίσεις για εννέα πρόσωπα που περιλαμβάνονται στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα, ο οποίος παρατίθεται στο παράρτημα της απόφασης 2013/184/ΚΕΠΠΑ θα πρέπει να τροποποιηθούν.
                  
               
                     (4)
                  
                  
                     Η απόφαση 2013/184/ΚΕΠΠΑ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2013/184/ΚΕΠΠΑ τροποποιείται ως εξής:
            
                        1)
                     
                     
                        το άρθρο 12 αντικαθίσταται από το ακόλουθο κείμενο:
                        
                           «Άρθρο 12
                           Η παρούσα απόφαση εφαρμόζεται έως τις 30 Απριλίου 2023. Τελεί υπό διαρκή επανεξέταση. Ανανεώνεται ή τροποποιείται αναλόγως αν το Συμβούλιο κρίνει ότι οι στόχοι της δεν έχουν επιτευχθεί.»,
                        
                     
                  
                        2)
                     
                     
                        το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 21 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση 2013/184/ΚΕΠΠΑ του Συμβουλίου, της 22ας Απριλίου 2013, σχετικά με περιοριστικά μέτρα λόγω της κατάστασης στη Μιανμάρ/Βιρμανία (ΕΕ L 111 της 23.4.2013, σ. 75).
      
      
         
            ΠΑΡΑΡΤΗΜΑ
            Στην απόφαση 2013/184/ΚΕΠΠΑ, στο παράρτημα, στο τμήμα «Α. Φυσικά πρόσωπα που αναφέρονται στο άρθρο 5 παράγραφος 1 και στο άρθρο 6 παράγραφος 1», οι καταχωρίσεις 15, 16, 17, 20, 23, 35, 36, 37 και 38 αντικαθίστανται από τις ακόλουθες καταχωρίσεις:
            
               
                            
                        
                        
                           Ονοματεπώνυμο
                        
                        
                           Στοιχεία ταυτοποίησης
                        
                        
                           Λόγοι καταχώρησης
                        
                        
                           Ημερομηνία καταχώρησης
                        
                     
                           «15.
                        
                        
                           Min Aung Hlaing
                        
                        
                           Ημερομηνία γέννησης: 3 Ιουλίου 1956
                           Τόπος γέννησης: Tavoy, Μιανμάρ/Βιρμανία
                           Υπηκοότητα: Μιανμάρ
                           Εθνικός αριθμός ταυτότητας: 12/SAKHANA(N)020199
                           Φύλο: άρρεν
                        
                        
                           Ο Min Aung Hlaing είναι ανώτατος διοικητής των ενόπλων δυνάμεων της Μιανμάρ (Tatmadaw) από το 2011. Είναι πρόεδρος του Κρατικού Συμβουλίου Διοίκησης (ΚΣΔ) και μέλος του Εθνικού Συμβουλίου Άμυνας και Ασφάλειας (ΕΣΑΑ). Ο Min Aung Hlaing αυτοανακηρύχθηκε “πρωθυπουργός” την 1η Αυγούστου 2021. Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ/Βιρμανία, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου 2021 και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου 2021 συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της. Στις 31 Ιανουαρίου 2022, κατόπιν αιτήματος του Min Aung Hlaing, το ΕΣΑΑ παρέτεινε επισήμως την κατάσταση έκτακτης ανάγκης έως τις 31 Ιουλίου 2022.
                           Συγκεντρώνοντας όλες τις εξουσίες και ως πρόεδρος του ΚΣΔ, ο ανώτατος διοικητής Min Aung Hlaing εμπλέκεται και ευθύνεται για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία. Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και οι αρχές που ενεργούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορίζοντας την ελευθερία του συνέρχεσθαι και την ελευθερία της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιτιθέμενων στο πραξικόπημα. Ως πρόεδρος του ΚΣΔ, ο ανώτατος διοικητής Min Aung Hlaing είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                           Το 2018, ο ΟΗΕ καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από τις εν λόγω παραβιάσεις συνιστούν βαρύτατα εγκλήματα βάσει του διεθνούς δικαίου. Ως ανώτατος διοικητής των Tatmadaw από το 2011, ο Min Aung Hlaing είναι άμεσα υπεύθυνος για αυτές τις σοβαρές παραβιάσεις και καταπατήσεις εις βάρος του πληθυσμού των Ροχίνγκια.
                        
                        
                           22.3.2021
                        
                     
                           16.
                        
                        
                           Myint Swe
                        
                        
                           Ημερομηνία γέννησης: 24 Μαΐου 1951
                           Υπηκοότητα: Μιανμάρ
                           Φύλο: άρρεν
                        
                        
                           Ο αντιστράτηγος Myint Swe είναι μέλος των ενόπλων δυνάμεων της Μιανμάρ (Tatmadaw) και ήταν ο διορισμένος από τις Tatmadaw αντιπρόεδρος μέχρι την 1η Φεβρουαρίου 2021. Την ημέρα εκείνη ο Myint Swe συμμετείχε σε συνεδρίαση του Εθνικού Συμβουλίου Άμυνας και Ασφάλειας (ΕΣΑΑ) με άλλα μέλη των Tatmadaw. Η συνεδρίαση του ΕΣΑΑ ήταν αντισυνταγματική, καθώς δεν έλαβαν μέρος τα μέλη του που δεν είναι στρατιωτικοί. Κατά την εν λόγω συνεδρίαση, ο Myint Swe ανακηρύχθηκε υπηρεσιακός πρόεδρος. Στη συνέχεια, ο Myint Swe κήρυξε κατάσταση έκτακτης ανάγκης και παρέδωσε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Η διαδικασία για την κήρυξη κατάστασης έκτακτης ανάγκης παραβιάστηκε, καθώς, σύμφωνα με το σύνταγμα, μόνο ο πρόεδρος έχει την εξουσία να κηρύξει κατάσταση έκτακτης ανάγκης. Στις 31 Ιανουαρίου 2022, ο Myint Swe ενέκρινε την παράταση της κατάστασης έκτακτης ανάγκης έως τις 31 Ιουλίου 2022.
                           Αποδεχόμενος τη θέση του υπηρεσιακού προέδρου και μεταβιβάζοντας τη νομοθετική, τη δικαστική και την εκτελεστική εξουσία στον ανώτατο διοικητή, ο Myint Swe συνέβαλε στην ανατροπή της δημοκρατικά εκλεγμένης κυβέρνησης και συνεπώς, είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           22.3.2021
                        
                     
                           17.
                        
                        
                           Soe Win
                        
                        
                           Ημερομηνία γέννησης: 1 Μαρτίου 1960
                           Υπηκοότητα: Μιανμάρ
                           Φύλο: άρρεν
                        
                        
                           Ο Soe Win είναι αναπληρωτής ανώτατος διοικητής των ενόπλων δυνάμεων της Μιανμάρ (Tatmadaw) από το 2011. Είναι αντιπρόεδρος του Κρατικού Συμβουλίου Διοίκησης (ΚΣΔ) και μέλος του Εθνικού Συμβουλίου Άμυνας και Ασφάλειας (ΕΣΑΑ). Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου 2021 και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου 2021 συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της. Ο Soe Win συμμετείχε στη συνεδρίαση του ΕΣΑΑ στις 31 Ιανουαρίου 2022, κατά την οποία αποφασίστηκε η παράταση της κατάστασης έκτακτης ανάγκης έως τις 31 Ιουλίου 2022.
                           Ως αντιπρόεδρος του ΚΣΔ, ο αναπληρωτής ανώτατος διοικητής Soe Win εμπλέκεται και ευθύνεται άμεσα για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία. Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και οι αρχές που ενεργούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορίζοντας την ελευθερία του συνέρχεσθαι και την ελευθερία της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιτιθέμενων στο πραξικόπημα.
                           Ως αντιπρόεδρος του ΚΣΔ, ο αναπληρωτής ανώτατος διοικητής Soe Win είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων.
                           Το 2018, ο Οργανισμός Ηνωμένων Εθνών καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από τις εν λόγω παραβιάσεις συνιστούν βαρύτατα εγκλήματα βάσει του διεθνούς δικαίου. Ως αναπληρωτής ανώτατος διοικητής των Tatmadaw από το 2011, ο Soe Win είναι υπεύθυνος για αυτές τις σοβαρές παραβιάσεις και καταπατήσεις εις βάρος του πληθυσμού των Ροχίνγκια.
                        
                        
                           22.3.2021
                        
                     
                           20.
                        
                        
                           Mya Tun Oo
                        
                        
                           Ημερομηνία γέννησης: 4 ή 5 Μαΐου 1961
                           Υπηκοότητα: Μιανμάρ
                           Φύλο: άρρεν
                        
                        
                           Ο στρατηγός Mya Tun Oo είναι μέλος των ενόπλων δυνάμεων της Μιανμάρ (Tatmadaw). Διορίστηκε υπουργός Άμυνας την 1η Φεβρουαρίου 2021 και είναι μέλος του Κρατικού Συμβουλίου Διοίκησης (ΚΣΔ).
                           Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου 2021 και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου 2021 συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της. Ο Mya Tun Oo συμμετείχε στη συνεδρίαση του Εθνικού Συμβουλίου Άμυνας και Ασφάλειας (ΕΣΑΑ) στις 31 Ιανουαρίου 2022, κατά την οποία αποφασίστηκε η παράταση της κατάστασης έκτακτης ανάγκης έως τις 31 Ιουλίου 2022. Ως μέλος του ΕΣΑΑ και του ΚΣΔ, ο στρατηγός Mya Tun Oo εμπλέκεται και ευθύνεται άμεσα για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και οι αρχές που ενεργούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορίζοντας την ελευθερία του συνέρχεσθαι και την ελευθερία της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιτιθέμενων στο πραξικόπημα.
                           Ως μέλος του ΚΣΔ, ο στρατηγός Mya Tun Oo είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων. Επιπλέον, ως υπουργός Άμυνας, ο Mya Tun Oo είναι υπεύθυνος για τις επιθέσεις των στρατιωτικών δυνάμεων στην πολιτεία Kayah στις 25 Δεκεμβρίου 2021 κατά τις οποίες δολοφονήθηκαν περισσότερα από 30 άτομα, συμπεριλαμβανομένων παιδιών και προσωπικού ανθρωπιστικής βοήθειας, καθώς και για τις μαζικές δολοφονίες και τα βασανιστήρια αμάχων σε ολόκληρη τη Μιανμάρ. Ως εκ τούτου, είναι υπεύθυνος για σοβαρές παραβιάσεις των ανθρωπίνων δικαιωμάτων στη Μιανμάρ/Βιρμανία.
                           Το 2018, ο Οργανισμός Ηνωμένων Εθνών καθώς και διεθνείς οργανώσεις της κοινωνίας των πολιτών κατήγγειλαν κατάφωρες παραβιάσεις των ανθρωπίνων δικαιωμάτων και σοβαρές καταπατήσεις του διεθνούς ανθρωπιστικού δικαίου στις πολιτείες Kachin, Rakhine και Shan κατά του πληθυσμού Ροχίνγκια εκ μέρους των στρατιωτικών και αστυνομικών δυνάμεων από το 2011 και κατέληξαν στο συμπέρασμα ότι πολλές από τις εν λόγω παραβιάσεις συνιστούν βαρύτατα εγκλήματα βάσει του διεθνούς δικαίου. Ο Mya Tun Oo ήταν αρχηγός του Γενικού Επιτελείου των ενόπλων δυνάμεων της Μιανμάρ (Tatmadaw), τρίτος στην ιεραρχία των Tatmadaw, από τον Αύγουστο του 2016 μέχρι τον διορισμό του ως υπουργού Άμυνας. Από τη θέση αυτή επέβλεψε στρατιωτικές επιχειρήσεις στην πολιτεία Rakhine και συντόνισε τις διάφορες ένοπλες δυνάμεις —συμπεριλαμβανομένων του στρατού, του ναυτικού και της αεροπορίας— καθώς και τη χρήση πυροβολικού. Κατά συνέπεια, είναι υπεύθυνος για τις εν λόγω σοβαρές παραβιάσεις και καταπατήσεις εις βάρος του πληθυσμού των Ροχίνγκια.
                        
                        
                           22.3.2021
                        
                     
                           23.
                        
                        
                           Maung Maung Kyaw
                        
                        
                           Ημερομηνία γέννησης: 23 Ιουλίου 1964
                           Υπηκοότητα: Μιανμάρ
                           Φύλο: άρρεν
                        
                        
                           Ο στρατηγός Maung Kyaw είναι μέλος των ενόπλων δυνάμεων της Μιανμάρ (Tatmadaw) και μέλος του Κρατικού Συμβουλίου Διοίκησης (ΚΣΔ). Προηγουμένως, διετέλεσε ανώτατος διοικητής της πολεμικής αεροπορίας της Μιανμάρ από το 2018 έως τον Ιανουάριο του 2022. Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου 2021 και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου 2021 συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της. Ως μέλος του ΚΣΔ, ο στρατηγός Maung Kyaw εμπλέκεται και ευθύνεται άμεσα για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                           Επιπλέον, το ΚΣΔ εξέδωσε αποφάσεις που περιορίζουν τα δικαιώματα στην ελευθερία της έκφρασης, συμπεριλαμβανομένης της πρόσβασης σε πληροφορίες, και το δικαίωμα στην ειρηνική συνάθροιση. Οι στρατιωτικές δυνάμεις και οι αρχές που ενεργούν υπό τον έλεγχο του ΚΣΔ διέπραξαν σοβαρές παραβιάσεις ανθρωπίνων δικαιωμάτων από την 1η Φεβρουαρίου 2021 και μετά, δολοφονίες αμάχων και άοπλων διαδηλωτών, περιορίζοντας την ελευθερία του συνέρχεσθαι και την ελευθερία της έκφρασης, μεταξύ άλλων με τον περιορισμό της πρόσβασης στο διαδίκτυο, και μέσω αυθαίρετων συλλήψεων και κράτησης ηγετών της αντιπολίτευσης και αντιτιθέμενων στο πραξικόπημα. Ως μέλος του ΚΣΔ, ο στρατηγός Maung Kyaw είναι άμεσα υπεύθυνος για αυτές τις κατασταλτικές αποφάσεις και για σοβαρές παραβιάσεις των ανθρωπίνων δικαιωμάτων. Επιπλέον, υπό την προηγούμενη ιδιότητά του ως αρχηγού της πολεμικής αεροπορίας της Μιανμάρ, ήταν άμεσα υπεύθυνος για τους βομβαρδισμούς στην πολιτεία Kayah τον Δεκέμβριο του 2021 που είχαν στόχο τον άμαχο πληθυσμό και προκάλεσαν μεγάλο αριθμό θυμάτων. Ως εκ τούτου, είναι υπεύθυνος για σοβαρές παραβιάσεις των ανθρωπίνων δικαιωμάτων.
                        
                        
                           22.3.2021
                        
                     
                           35.
                        
                        
                           U Chit Naing
                           (άλλως: Sate Pyin Nyar)
                        
                        
                           Ημερομηνία γέννησης: Δεκέμβριος 1948·
                           Τόπος γέννησης: Χωριό Kyee Nee, Νομός (Township) Chauk, Περιφέρεια Magway, Μιανμάρ/Βιρμανία·
                           Υπηκοότητα: Μιανμάρ·
                           Φύλο: άρρεν
                           Διεύθυνση: Νο. 150, Yadanar Street, Yadanar Housing (πλησίον χωρίου Tine Yin Thar), Tharkayta Township, Yangon, Myanmar
                        
                        
                           Ο U Chit Naing είναι ο υπουργός της κυβέρνησης της Ένωσης που διοικεί το κυβερνητικό γραφείο (2). Διετέλεσε υπουργός Ενημέρωσης από τις 2 Φεβρουαρίου 2021 έως την 1η Αυγούστου 2021. Διορίστηκε από τον πρόεδρο του Κρατικού Διοικητικού Συμβουλίου (ΚΣΔ), ο οποίος ανέλαβε τις νομοθετικές, εκτελεστικές και δικαστικές εξουσίες του κράτους από τις 2 Φεβρουαρίου 2021. Ως υπουργός Ενημέρωσης, ήταν υπεύθυνος για τα κρατικά μέσα ενημέρωσης (τις εφημερίδες MWD, MRTV, Myanmar Alin, Kyemon και Global New Light of Myanmar, καθώς και το Myanmar News Agency (MNA) και το Myanmar Digital News) και, ως εκ τούτου, για τη μετάδοση και δημοσίευση των επίσημων ειδήσεων. Κατά τη διάρκεια της θητείας του ως υπουργού Ενημέρωσης, οι εφημερίδες έβριθαν από άρθρα υπέρ του στρατού· είναι συνεπώς υπεύθυνος για την προπαγάνδα της χούντας και τη διάδοση της παραπληροφόρησης μέσω των κρατικών μέσων ενημέρωσης που μεταδίδουν ανακριβείς ειδήσεις. Είναι άμεσα υπεύθυνος για τις αποφάσεις που οδήγησαν στη φίμωση των μέσων ενημέρωσης της Μιανμάρ. Σε αυτές περιλαμβάνονται οδηγίες με τις οποίες τα ανεξάρτητα μέσα ενημέρωσης διατάχτηκαν να μην χρησιμοποιούν τις λέξεις “πραξικόπημα”, “στρατιωτικό καθεστώς” και “χούντα” και απαγορεύτηκαν πέντε τοπικά ειδησεογραφικά πρακτορεία στη χώρα. Στην προηγούμενη και τρέχουσα θέση του ως μέλους της κυβέρνησης, οι δράσεις, οι πολιτικές και οι δραστηριότητές του υπονομεύουν τη δημοκρατία και το κράτος δικαίου στη Μιανμάρ/Βιρμανία.
                        
                        
                           19.4.2021
                        
                     
                           36.
                        
                        
                           Soe Htut
                        
                        
                           Ημερομηνία γέννησης: 29 Μαρτίου 1960·
                           Τόπος γέννησης: Mandalay, Μιανμάρ/Βιρμανία·
                           Υπηκοότητα: Μιανμάρ·
                           Φύλο: άρρεν
                        
                        
                           Ο αντιστράτηγος Soe Htut είναι μέλος των ενόπλων δυνάμεων της Μιανμάρ (Tatmadaw). Είναι επίσης μέλος του Κρατικού Διοικητικού Συμβουλίου (ΚΣΔ), υπό την ηγεσία του ανώτατου διοικητή Min Aung Hlaing.
                           Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης την 1η Φεβρουαρίου 2021 και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Στις 2 Φεβρουαρίου 2021 συγκροτήθηκε το ΚΣΔ για την άσκηση αυτών των εξουσιών, εμποδίζοντας τη δημοκρατικά εκλεγμένη κυβέρνηση να εκπληρώσει την εντολή της.
                           Ο Soe Htut διορίστηκε υπουργός Εσωτερικών την 1η Φεβρουαρίου 2021. Ο Soe Htut συμμετείχε στη συνεδρίαση του Εθνικού Συμβουλίου Άμυνας και Ασφάλειας (ΕΣΑΑ) στις 31 Ιανουαρίου 2022, κατά την οποία αποφασίστηκε η παράταση της κατάστασης έκτακτης ανάγκης έως τις 31 Ιουλίου 2022. Μέσω της εν λόγω απόφασης και της ιδιότητάς του ως μέλους του ΚΣΔ, οι δραστηριότητές και οι πολιτικές του υπονομεύουν τη δημοκρατία και το κράτος δικαίου στη Μιανμάρ/Βιρμανία.
                           Ο υπουργός Εσωτερικών είναι υπεύθυνος για την αστυνομία, την πυροσβεστική υπηρεσία και τη σωφρονιστική υπηρεσία της Μιανμάρ. Στις αρμοδιότητες του υπουργείου Εσωτερικών περιλαμβάνονται η κρατική ασφάλεια και η δημόσια τάξη. Υπό την ιδιότητα αυτή, ο αντιστράτηγος Soe Htut είναι υπεύθυνος για σοβαρές παραβιάσεις των ανθρωπίνων δικαιωμάτων από την αστυνομία της Μιανμάρ μετά το στρατιωτικό πραξικόπημα της 1ης Φεβρουαρίου 2021, συμπεριλαμβανομένων δολοφονιών αμάχων και άοπλων διαδηλωτών, παραβιάσεων της ελευθερίας του συνεταιρίζεσθαι και του συνέρχεσθαι ειρηνικώς, αυθαίρετων συλλήψεων και κρατήσεων ηγετών της αντιπολίτευσης και ειρηνικών διαδηλωτών και παραβιάσεων της ελευθερίας της έκφρασης.
                           Επιπλέον, ως μέλος του ΚΣΔ, ο αντιστράτηγος Soe Htut εμπλέκεται και ευθύνεται άμεσα για τη λήψη αποφάσεων σχετικά με τις λειτουργίες του κράτους και συνεπώς είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία. Είναι επίσης άμεσα υπεύθυνος για τις κατασταλτικές αποφάσεις του ΚΣΔ, συμπεριλαμβανομένης της νομοθεσίας που παραβιάζει τα ανθρώπινα δικαιώματα και περιορίζει τις ελευθερίες των πολιτών της Μιανμάρ, καθώς και για τις σοβαρές παραβιάσεις των ανθρωπίνων δικαιωμάτων εκ μέρους των δυνάμεων ασφαλείας της Μιανμάρ.
                        
                        
                           21.6.2021
                        
                     
                           37.
                        
                        
                           Tun Naung
                           (άλλως Tun Naing· άλλως Htun Naung)
                        
                        
                           Ημερομηνία γέννησης: 30 Απριλίου 1963·
                           Υπηκοότητα: Μιανμάρ·
                           Φύλο: άρρεν
                        
                        
                           Ο αντιστράτηγος Tun Naung είναι μέλος των ενόπλων δυνάμεων της Μιανμάρ (Tatmadaw) και ήταν πρώην διοικητής. Είναι υπουργός Συνόρων και μέλος του Συμβουλίου Εθνικής Άμυνας και Ασφάλειας (ΣΕΑΑ). Το 2013, ο Tun Naung ήταν ο βόρειος διοικητής που επόπτευε τη σύγκρουση του βιρμανικού στρατού με τον στρατό ανεξαρτησίας της πολιτείας Kachin. Στη σύγκρουση αυτή, τα στρατεύματα της Μιανμάρ υπό τη διοίκηση του Tun Naung διέπραξαν σοβαρές παραβιάσεις των ανθρωπίνων δικαιωμάτων και παραβάσεις του διεθνούς ανθρωπιστικού δικαίου. Το 2017, ο Tun Naung ήταν διοικητής του “1ου Γραφείου Ειδικών Επιχειρήσεων”. Υπό τη διοίκησή του, τα στρατεύματα διέπραξαν φρικαλεότητες και σοβαρές παραβιάσεις των ανθρωπίνων δικαιωμάτων εις βάρος εθνοτικών μειονοτήτων στην πολιτεία Rakhine κατά τη διάρκεια των “εκκαθαριστικών επιχειρήσεων κατά των Ροχίνγκια”. Οι εν λόγω επιχειρήσεις ξεκίνησαν στις 25 Αυγούστου 2017 και συνίσταντο σε αυθαίρετες δολοφονίες, σωματική κακοποίηση, βασανιστήρια, σεξουαλική βία και κρατήσεις εις βάρος των Ροχίνγκια. Ως διοικητής το 2013 και το 2017, ο Tun Naung είναι υπεύθυνος για σοβαρές παραβιάσεις των ανθρωπίνων δικαιωμάτων που διαπράχθηκαν στη Μιανμάρ/Βιρμανία.
                           Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης και μεταβίβασε τη νομοθετική, την εκτελεστική και τη δικαστική εξουσία του κράτους στον αρχιστράτηγο Min Aung Hlaing, ανώτατο διοικητή των υπηρεσιών άμυνας. Κατά τη διάρκεια των εν λόγω γεγονότων, ο Tun Naung αποδέχθηκε τον διορισμό του ως υπουργού Συνόρων στην κυβέρνηση της Ένωσης την 1η Φεβρουαρίου 2021 και, ως εκ τούτου, μια έδρα στο Συμβούλιο Εθνικής Άμυνας και Ασφάλειας (ΕΣΑΑ). Ο Tun Naung συμμετείχε στη συνεδρίαση του ΕΣΑΑ στις 31 Ιανουαρίου 2022, κατά την οποία αποφασίστηκε η παράταση της κατάστασης έκτακτης ανάγκης έως τις 31 Ιουλίου 2022. Μέσω της εν λόγω απόφασης και ως μέλος της κυβέρνησης της Ένωσης και υπουργός Συνόρων, ο Tun Naung είναι υπεύθυνος για δραστηριότητες που υπονομεύουν τη δημοκρατία και το κράτος δικαίου στη Μιανμάρ και για ενέργειες που απειλούν την ειρήνη, την ασφάλεια και τη σταθερότητα της χώρας.
                        
                        
                           21.6.2021
                        
                     
                           38.
                        
                        
                           Win Shein
                           (άλλως U Win Shein)
                        
                        
                           Ημερομηνία γέννησης: 31 Ιουλίου 1957·
                           Τόπος γέννησης: Mandalay, Μιανμάρ/Βιρμανία·
                           Υπηκοότητα: Μιανμάρ·
                           Φύλο: άρρεν·
                           Αριθ. διαβατηρίου: DM001478 (Μιανμάρ/Βιρμανία) — εκδόθηκε στις 10 Σεπτεμβρίου 2012, λήγει στις 9 Σεπτεμβρίου 2022·
                           Αριθ. εθνικής ταυτότητας: 12DAGANA011336
                        
                        
                           Ο Win Shein είναι υπουργός Προγραμματισμού και Οικονομικών στην κυβέρνηση της Ένωσης από την 1η Φεβρουαρίου 2021, οπότε διορίστηκε από τον διοικητή Min Aung Hlaing. Την 1η Φεβρουαρίου 2021 οι ένοπλες δυνάμεις της Μιανμάρ (Tatmadaw), υπό την ηγεσία του ανώτατου διοικητή Min Aung Hlaing, οργάνωσαν πραξικόπημα στη Μιανμάρ, ακυρώνοντας τα αποτελέσματα των εκλογών που είχαν πραγματοποιηθεί στις 8 Νοεμβρίου 2020 και ανατρέποντας τη δημοκρατικά εκλεγμένη κυβέρνηση. Στο πλαίσιο του πραξικοπήματος, ο αντιπρόεδρος Myint Swe, ενεργώντας ως υπηρεσιακός πρόεδρος, κήρυξε κατάσταση έκτακτης ανάγκης και μεταβίβασε τη νομοθετική, την εκτελεστική και τη δικαστική εξουσία του κράτους στον Min Aung Hlaing.
                           Αποδεχόμενος τον διορισμό του ως υπουργού Προγραμματισμού, Οικονομικών και Βιομηχανίας της κυβέρνησης της Ένωσης, και μέσω του σημαντικού ρόλου του στις οικονομικές πολιτικές του καθεστώτος, ο Win Shein είναι υπεύθυνος για την υπονόμευση της δημοκρατίας και του κράτους δικαίου στη Μιανμάρ/Βιρμανία.
                        
                        
                           21.6.2021».